Na temelju članka 58. stavak 2. Zakona o odgoju i obrazovanju u osnovnoj i srednjoj školi(Narodne novine NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22) te članka 26. i 58. Statuta škole Školski odbor OŠ Novo Čiče sa sjedištem u Novom Čiču, Trg Antuna Cvetkovića 27, na sjednici održanoj dana 04. listopada 2023. godine donio je

PRAVILNIK O IZMJENI I DOPUNI PRAVILNIKA O KUĆNOM REDU

OSNOVNE ŠKOLE NOVO ČIČE

Članak 1.

Članak 15. alineja 7. briše se.

Članak 2.

U članku 15. dodaje se stavak 2. koji glasi:

„Učenicima je strogo zabranjeno koristiti informacijsko-telekomunikacijske uređaje (mobitel, tablet, pametni sat i slični uređaji) u prostorima škole i druge predmete nepotrebne za rad bez prethodnog odobrenja učitelja u svrhu provođenja nastavnog procesa. Ako se takvi predmeti koriste u prostoru škole, bit će im oduzeti i vraćeni roditeljima ili skrbnicima.

U slučaju korištenja navedenih uređaja za vrijeme nastave ili odmora učenika, učitelj ih je dužan oduzeti te predati razredniku. Navedene uređaje mogu preuzeti isključivo roditelji ili skrbnici učenika od razrednika koji ih pohranjuje.

Pedagoška mjera opomene, prema Pravilniku o kriterijima za izricanje pedagoških mjera prema članku 3. st 2d (nedopušteno korištenje informacijsko- komunikacijskih uređaja tijekom odgojno- obrazovnog rada), izriče se nakon trećeg evidentiranog lakšeg neprihvatljivog ponašanja.“

Članak 3.

Ovaj Pravilnik o izmjeni i dopuni Pravilnika o kućnom redu Osnovne škole Novo Čiče stupa na snagu dan nakon dana objave na oglasnoj ploči Škole.

KLASA: 003-05/23-01/01

URBROJ: 238/31-161/01-23-2

Novo Čiče, 04.10.2023.

Predsjednica Školskog odbora:

Branka Hemen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovaj Pravilnik o izmjeni i dopuni Pravilnika o kućnom redu Osnovne škole Novo Čiče objavljen je na oglasnoj ploči škole dana 04.10.2023. godine, a stupa na snagu 05.10.2023. godine.

Ravnateljica:

Sanja Povoljnjak, dipl. učiteljica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_